เอรัสมุส เอ็มซี โซเฟีย

เอรัสมุส เอ็มซี โซเฟีย () ซึ่งก่อนหน้านี้เรียกว่า โซพีอากินเดอซีเกนเฮอส์ () เป็นอดีตโรงพยาบาลอิสระในรอตเทอร์ดาม

โรงพยาบาลเด็กนี้ ได้รับการตั้งชื่อตามพระนามราชินีโซเฟีย โดยเป็นโรงพยาบาลเด็กที่เก่าแก่ที่สุดในประเทศเนเธอร์แลนด์ ซึ่งได้รับการสร้างขึ้นใน ค.ศ. 1863 ที่โฮกสตราตในปัจจุบัน ("ถนนใหญ่") บนที่ตั้งของบรึสทาร์แฟร์เซอปัจจุบัน ("องค์การสำรวจตลาดหลักทรัพย์") ส่วนหอผู้ป่วยทั้งสองที่มีห้องสำหรับแปดคนตั้งอยู่ที่ชั้นหนึ่งเหนือร้านขายเฟอร์นิเจอร์ ครั้นใน ค.ศ. 1866 โรงพยาบาลนี้ได้ย้ายไปวิลลาเบลเวเดเร ซึ่งซื้อโดยเทศบาลนครรอตเทอร์ดามที่ดีร์กสมิตสตราต 4 และหลังจากราชินีโซเฟียเสด็จเยือนใน ค.ศ. 1869 ผู้ทรงพิจารณาสถานที่นี้อย่างละเอียดถี่ถ้วน โดยคณะกรรมการได้เสนอให้เชื่อมโยงพระนามพระนางเข้ากับโรงพยาบาลเด็ก หลังจากนั้นจึงแสดงชื่อโซพีอากินเดอซีเกนเฮอส์ (โรงพยาบาลเด็กโซเฟีย) ที่ด้านหน้าอาคารตั้งแต่ ค.ศ. 1870 สืบไปDe koninklijke goedkeuring is verleend: 1. Tot wijziging der statuten van de vereniging 'het Kinderziekenhuis', gevestigd te Rotterdam, hetwelk voortaan den naam van 'Sophia-Kinderziekenhuis' zal dragen. In: Algemeen Handelsblad, 10 augustus 1870.

ครั้น ค.ศ. 1876 ได้มีการเริ่มสร้างโรงพยาบาลเด็กแห่งใหม่บนเวสเตอร์ซิงเงิล โดยโรงพยาบาลตั้งอยู่ที่นี่ตั้งแต่เปิดทำการใน ค.ศ. 1878 ถึง 1937 หลังจากการควบรวมกิจการใน ค.ศ. 1934 กับซัลลิงเงินเฟเรนิงิงรอตเทอร์ดาม (สมาคมเด็กอ่อนรอตเทอร์ดาม) โรงพยาบาลเด็กแห่งใหม่ก็ได้รับการสร้างขึ้นใน ค.ศ. 1935 ที่กอร์เดลเว็กในเขตรอตเทอร์ดามของแบร์กโปลเดอร์Sophia Kinderziekenhuis en Pleegzsuter-Vereeniging. Verslag 1934. In: Rotterdamsch Nieuwsblad, 31 juli 1935. โดยสถาบันดังกล่าวตั้งอยู่ที่นั่นเป็นเวลา 60 ปี

ครั้นใน ค.ศ. 1993 เอรัสมุส เอ็มซี โซเฟีย ได้ย้ายไปยังอาคารใหม่ในเขตไดค์ซิกต์About Erasmus MC. 1993. The oldest children’s hospital in the country moves to the Hoboken district of Rotterdam, where the Dijkzigt Hospital and the Faculty of Medicine are already located. A footbridge connects the two hospitals with the medical faculty. นับตั้งแต่การควบรวมกิจการกับโรงพยาบาลรอตเทอร์ดามอื่น ๆ อีกหลายแห่งเมื่อต้นคริสต์ศตวรรษที่ 21 โรงพยาบาลดังกล่าวก็เป็นส่วนหนึ่งของเอรัสมุส เอ็มซี ในฐานะที่เป็นโรงพยาบาลวิชาการ นอกจากการวินิจฉัยและการรักษาผู้ป่วยโดยตรงแล้ว ยังให้ความสำคัญกับการวิจัยทางวิทยาศาสตร์เช่นกัน ตัวอย่างเช่น ใน ค.ศ. 1983 ได้มีการเริ่มการวิจัยการพัฒนาพฤติกรรมในวงกว้างและระยะยาว นั่นคือเหตุผลที่เอรัสมุส เอ็มซี โซเฟีย รับเด็กที่มีความผิดปกติที่ซับซ้อนหรือหายากเป็นหลัก นอกจากการดูแลร่างกายแล้ว เด็กยังสามารถได้รับการสนับสนุนและคำแนะนำด้านจิตใจในแผนกจิตเวชศาสตร์และจิตวิทยาเด็กและวัยรุ่น โดยมีรายละเอียดสี่ด้านซึ่งมีการดูแลที่ซับซ้อนสูงจากแนวทางหลากหลายสาขาวิชาในวงกว้าง ได้แก่:

 ศูนย์ทรวงอกกุมาร
 ศูนย์สมองเด็ก
 ศูนย์แม่และเด็ก
 ศูนย์โรคหายาก


เอรัสมุส เอ็มซี โซเฟีย มีสตูดิโอทีวีของตัวเองที่สร้าง 'โซเฟีย เตเฟ' ซึ่งหมายความว่าจะมีการถ่ายทอดสดสองครั้งต่อสัปดาห์สำหรับผู้ป่วยและโดยผู้ป่วย ผู้ปกครองและบุตรหลานสามารถขอห้องพักแขกในโรนัลด์ แมคโดนัลด์ เฮาส์ โซเฟีย รอตเทอร์ดาม

ส่วนใน ค.ศ. 2013 ได้มีการเฉลิมฉลองครบรอบ 150 ปี โดยเมื่อวันที่ 22 พฤษภาคม สมเด็จพระราชินีมักซิมาทรงเปิดตัว 'โซฟีเชีย' ซึ่งเป็นมาสคอตของโรงพยาบาลเด็กแห่งนี้ และเมื่อวันที่ 10 กันยายน ค.ศ. 2015 ทางโอลลีมาเนีย และไฮน์ เมวิสเซิน กับดีเดรีเคีย โบค ซึ่งเป็นผู้รังสรรค์ ได้บริจาครูปปั้นโอลลีขนาดใหญ่ ให้แก่โรงพยาบาลเด็กโซเฟียOlli statue unveiled in Sophia Children's hospital. Video.

 อ้างอิง 

 แหล่งข้อมูลอื่น 


หมวดหมู่:มหาวิทยาลัยเอรัสมุสรอตเทอร์ดาม
หมวดหมู่:โรงพยาบาลในประเทศเนเธอร์แลนด์
หมวดหมู่:โรงพยาบาลเด็ก
หมวดหมู่:รอตเทอร์ดาม
หมวดหมู่:สิ่งก่อสร้างในจังหวัดเซาท์ฮอลแลนด์